Ανανεωτική Κομμουνιστική Οικολογική Αριστερά

{{Κουτί πληροφοριών πολιτικού κόμματος
| χώρα = Ελλάδας
| χρώμακώδικας = #DC142F
| κόμμα_όνομα = Ανανεωτική Κομμουνιστική Οικολογική Αριστερά
| κόμμα_λογότυπο = 150px
| γενικός_γραμματέας = Γιάννης Μπανιάς
| αρχηγείο = Ακαδημίας 63, Αθήνα
| ίδρυση = 1987
| διάσπαση_από = Κ.Κ.Ε. Εσωτερικού
| διαλύθηκε = 9 Ιουλίου 2013
| συγχωνεύθηκε = ΣΥ.ΡΙΖ.Α.
| νεολαία_πτέρυγα = Νεολαία Ανανεωτικής Κομμουνιστικής Οικολογικής Αριστεράς
| εφημερίδα = Εποχή
| ιδεολογία = Ευρωκομμουνισμός
| θέση = Αριστερά
| χρώματα =  Κόκκινο
| σημαία = Akoa-flag-01.png
| ιστοσελίδα = 
}}

Η Ανανεωτική Κομμουνιστική Οικολογική Αριστερά (Α.Κ.Ο.Α.) (παλαιότερα Κ.Κ.Ε. Εσωτερικού - Ανανεωτική Αριστερά) ήταν ένα ελληνικό κομμουνιστικό κόμμα, θεωρούμενο ως ο συνεχιστής της ευρωκομμουνιστικής παράδοσης στην Ελλάδα. Επικεφαλής της ήταν ο πρώην βουλευτής Γιάννης Μπανιάς.

Το 2013 συγχωνεύτηκε μαζί με άλλα κόμματα της αριστεράς στο ΣΥ.ΡΙΖ.Α. και αυτοδιαλύθηκε.

 Ιστορία 
μικρογραφία|261x261εσ|Το λογότυπο του ΚΚΕ Εσωτερικού Ανανεωτική Αριστερά

Μετά τη διάσπαση του Κ.Κ.Ε. Εσωτερικού το 1986, οι δυνάμεις της κομμουνιστικής ανανέωσης (η λεγόμενη «πλατφόρμα της αναβάθμισης») συνέχισαν να εκφράζονται μέσα από το Κ.Κ.Ε. Εσωτερικού - Ανανεωτική Αριστερά και την οργάνωση νεολαίας ΕΚΟΝ Ρήγας Φεραίος.Η Βαβέλ της Αριστεράς Ενώ το άλλο κόμμα που προέκυψε από τη διάσπαση (Ελληνική Αριστερά) συνεργάσθηκε με το Κ.Κ.Ε. και συγκρότησαν τον Συνασπισμό, το Κ.Κ.Ε. Εσ.-Α.Α. ακολούθησε αυτόνομη πορεία. Συμμετείχε μάλιστα στις εκλογές του 1990, καταγγέλλοντας τη συνεργασία του Συνασπισμού με τη Νέα Δημοκρατία.

Στις αρχές της δεκαετίας του 1990 το Κ.Κ.Ε. Εσ.-Α.Α. άλλαξε την ονομασία του σε «Ανανεωτική Κομμουνιστική Οικολογική Αριστερά», σηματοδοτώντας τη μετατροπή του σε κινηματική αριστερή πολιτική οργάνωση που διεκδικεί την ανανέωση - ριζοσπαστικοποίηση του αριστερού και κομμουνιστικού κινήματος της χώρας, καθώς και τη συνάντησή του με την πολιτική οικολογία.

Το 1998 συνεργάστηκε με το Κ.Κ.Ε. στις δημοτικές εκλογές, την εποχή που το τελευταίο έκανε άνοιγμα σε συμμαχίες, στα πλαίσια της απόφασης του 15ου Συνεδρίου του για τη δημιουργία «Αντι-ιμπεριαλιστικού Αντιμονοπωλιακού Δημοκρατικού Μετώπου''». Αυτή η συνεργασία δεν συνεχίστηκε στις ευρωεκλογές του 1999, με πρωτοβουλία της Α.Κ.Ο.Α., με αποτέλεσμα να υποστεί διάσπαση τον Ιανουάριο του 2000. Τα μέλη που αποχώρησαν, διαφώνησαν με την επιδίωξη για εκλογική συνεργασία με το Συνασπισμό, ενώ επιθυμούσαν τη συνέχιση της συνεργασίας με το Κ.Κ.Ε., την οποία και πραγματοποίησαν στις εκλογές του Απριλίου 2000, ιδρύοντας την Κομμουνιστική Ανανέωση.

Η Α.Κ.Ο.Α. συμμετείχε στις εκλογές του 2004 με το Συνασπισμό Ριζοσπαστικής Αριστεράς,«Συνασπισμός Ριζοσπαστικής Αριστεράς» η εκλογική συνεργασία του ΣΥΝ με άλλες δυνάμεις ο οποίος διαλύθηκε αμέσως μετά τις εκλογές. Με την αναβίωσή του το 2007 η Α.Κ.Ο.Α. συμμετείχε εκ νέου. Στις εκλογές του 2007 ο γραμματέας της Α.Κ.Ο.Α. Γιάννης Μπανιάς βρέθηκε στην πρώτη θέση του ψηφοδελτίου Επικρατείας του ΣΥ.ΡΙΖ.Α. και εκλέχθηκε βουλευτής. Την ίδια επιτυχία κατήγαγε και στην Α΄ Αθηνών ο θεατρολόγος Περικλής Κοροβέσης. Είναι η πρώτη φορά που η Α.Κ.Ο.Α. εισερχόταν, μέσω στελεχών της, στη Βουλή των Ελλήνων. Στις εκλογές του 2009 κανένα μέλος της δεν κατάφερε να εκλεγεί, όπως και στις εκλογές του Μαΐου του 2012. Ωστόσο, στις επαναληπτικές εκλογές του Ιουνίου εξελέγησαν βουλευτές δύο μέλη της Α.Κ.Ο.Α., ο Σταύρος Κοντονής και η Αφροδίτη Σταμπουλή.

Στις 9 Ιουλίου 2013, εν όψει του Ιδρυτικού Συνεδρίου του ΣΥ.ΡΙΖ.Α., πραγματοποιήθηκε η Πανελλαδική Συνδιάσκεψη της Α.Κ.Ο.Α., η οποία αποφάσισε την αναστολή της αυτόνομης πολιτικής λειτουργίας του κόμματος και την πολιτική και οργανωτική ένταξή του στον ενιαίο, πλέον, Συνασπισμό Ριζοσπαστικής Αριστεράς.Στον ενιαίο ΣΥΡΙΖΑ και η ΑΚΟΑΌλοι και όλες μαζί στον ΣΥΡΙΖΑ για την ανατροπή

Η Α.Κ.Ο.Α. εξέδιδε την κυριακάτικη εφημερίδα «Εποχή», ενώ συμμετείχε στο Ελληνικό Κοινωνικό Φόρουμ και στο «Χώρο Διαλόγου και Κοινής Δράσης της Αριστεράς».

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1989 Ι Γιάννης Μπανιάς 18.114 0,28%  7ο κόμμαΕκτός Βουλής 1989 ΙΙ Γιάννης Μπανιάς 13.554(Αριστερή Πρωτοβουλία) 0,20%(Αριστερή Πρωτοβουλία)  7ο κόμμαΕκτός Βουλής 1990 Γιάννης Μπανιάς 8.827 0,13%  9ο κόμμαΕκτός Βουλής 2000 Γιάννης Μπανιάς στήριξε τονΣυνασπισμό στήριξε τονΣυνασπισμό  στήριξε τονΣυνασπισμό 2004 Γιάννης Μπανιάς 241.637(ΣΥ.ΡΙΖ.Α.) 3,26%(ΣΥ.ΡΙΖ.Α.)  4ο κόμμαΑντιπολίτευση 2007 Γιάννης Μπανιάς 361.101(ΣΥ.ΡΙΖ.Α.) 5,04%(ΣΥ.ΡΙΖ.Α.)  4ο κόμμαΑντιπολίτευση 2009 Γιάννης Μπανιάς 315.665(ΣΥ.ΡΙΖ.Α.) 4,60%(ΣΥ.ΡΙΖ.Α.)   5ο κόμμαΑντιπολίτευση 2012 Ι διοικούσα επιτροπή 1.061.928(ΣΥ.ΡΙΖ.Α.) 16,79%(ΣΥ.ΡΙΖ.Α.)   2ο κόμμα 2012 ΙΙ διοικούσα επιτροπή 1.655.022(ΣΥ.ΡΙΖ.Α.) 26,89%(ΣΥ.ΡΙΖ.Α.)   ΑξιωματικήΑντιπολίτευση

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1989 Γιάννης Μπανιάς 41.790 0,63%  9η - 1994 Γιάννης Μπανιάς 8.902(Κίνηση Πολιτών) 0,14%(Κίνηση Πολιτών)  17η - 2004 Γιάννης Μπανιάς 46.565(Γυναίκες) 0,76(Γυναίκες)  6η - 2009 Γιάννης Μπανιάς 240.971(ΣΥ.ΡΙΖ.Α.) 4,70%(ΣΥ.ΡΙΖ.Α.)  5η -

 Παραπομπές 

 Εξωτερικοί σύνδεσμοι 

 Εφημερίδα «Η Εποχή»

Κατηγορία:Συνιστώσες του ΣΥΡΙΖΑ
Κατηγορία:Πρώην κομμουνιστικά κόμματα της Ελλάδας